**Mandag den 13. marts** i Store VEGA vil en lang række danske musikere igen hylde musikeren, manden og ikonet, Leonard Cohen. Med Nikolaj Nørlund i spidsen, fortolkes det bedste fra Cohens fantastiske bagkatalog til På Danske Læber anno 2017.

**På Danske Læber 2017 ekstrakoncert: Leonard Cohens sange fortolket på dansk**
Billetterne blev revet væk til den første hyldestkoncert med Leonard Cohen, så nu kommer den anden i rækken, hvor en række danske musikere hylder den ikoniske poet.

**Mandag den 13. marts** i Store VEGA hyldes musikeren, manden og ikonet, Leonard Cohen, af en lang række danske musikkere. Med Nikolaj Nørlund i spidsen, fortolkes det bedste fra Cohens fantastiske bagkatalog til På Danske Læber anno 2017.

Leonard Cohen er død. Tabet af dette fyrtårn af musik, en af de største sangskrivere i de sidste 100 år skal naturligvis markeres. Dette gør vi fra Store VEGAs scene, hvor Nikolaj Nørlund præsenterer en 2017-version af Leonard Cohen - På Danske Læber med en perlerække af danske artister. Aftenen er frem for alt en hyldest og fejring af det fantastiske livsværk Cohen efterlader sig og en unik mulighed for spille de sange, der i På Danske Læber-regi har ligget stille i 12 år. I hvert fald i live-mæssig forstand.

På Danske Læber-albummet (2004), blev en platinsælgende succes, med sine 16 danske versioner af Leonard Cohens sange. Nikolaj Nørlund var både drivkraften og producer på projektet, men medvirkede også pladen sammen med en lang række kendte og mindre kendte solister.

På Danske Læber blev opført ved en legendarisk koncert i Store VEGA i august 2004, hvor Steffen Brandt og Tina Dickow gav en forrygende version af Brandts danske gendigtning af Cohens klassiker ”Halleluja” (”Hallelujah”) blandt en masse andre storslåede fortolkninger som Povl Dissings ”Fugl på en snor” (”Bird on a Wire”) og Jens Unmacks ”Minder” (”Memories”).

"Det her er først og fremmest en fest og en fejring af noget fantastisk musik og en enestående sangskriver vis sange fortjener at blive spillet. Og så er På Danske Læber et unikt projekt. Det, at vi sang de her sange på dansk, gjorde at vi i sin tid kollektivt fik en eller anden slags ejerskab på dem, og det skabte en helt særlig stemning. Så det er jeg rigtig glad for at vi får chancen for at gøre igen til marts." udtaler Nikolaj Nørlund.

Udover Nikolaj Nørlund, byder På Danske Læber anno 2017 også på navne som Steffen Brandt, Povl Dissing, Jens Unmack, Niels Skousen, Thorbjørn "Bisse" Radish og mange andre. Aftenens line-up opdateres yderligere i den kommende tid.

**Fakta om koncerten:**
På Danske Læber - Leonard Cohen Fortolkninger Live (DK)
Mandag den 13. marts kl. 20
Store VEGA Enghavevej 40, 1674 København V
Billetpris 300 kr. + gebyr
Billetsalget er startet via vega.dk og Ticketmaster